Așadar, o nouă lege îi trimite acasă pe bătrânii din azile. În schimb, situația este incertă pentru cei care au rămas fără familie. Totodată, administratorii centrelor cer o perioadă mai lungă de implementare, pentru a putea fi în conformitate cu noile reguli.
Noua lege va închide foarte multe azile de bătrâni
Noua legislația va închide peste 80% dintre căminele private de bătrâni din țară. Situația este destul de dificilă pentru vârstnicii care nu au unde să meargă.
De exemplu, un bătrân aflat într-o situația complicată spune că și-a găsit liniștea în azilul unde se află și deja consideră că locația respectivă este casa lui.
Vârstnicul este îngrijorat deoarece nu are unde să plece și nici o persoană la care să apeleze pentru ajutor.
În județul Argeș, unui cămin deja i s-a suspendat licență de funcționare.
Un asistent social din Argeș spune că centrul în care lucrează trebuie să se închidă în 30 de zile.
În această locație sunt beneficiari care nu mai au familii, case, care au probleme grave de sănătate.
Amintim că 33.000 de bătrâni din 790 de cămine se află într-o astfel de situație.
Legea îi obliga pe administratorii căminelor să schimbe şi structura clădirilor
Situația a apărut în contextul în care legea îi obliga pe administratorii căminelor să schimbe şi structura clădirilor. De exemplu, materialele de construcție trebuie să fie unele rezistente la foc.
Centrele trebuie dotate cu hidranți interiori și exteriori, chiar dacă, în unele zone din mediul rural, încă nu exista apă curentă.
Nu trebuie să lipsească nici detectoarele pentru pentru fum.
Totodată, o uşă ar trebui să măsoare 2 metri și 10 înălțime și 1 metru 40 lățime.
În schimb, holul ar trebui să măsoare 2 metri 20 lățime. În cazul în care regulile nu sunt respectate, licența le-ar putea și suspendată.
Preşedintele Patronatului Furnizorilor Privaţi de Servicii Sociale (PFPSS) a reacționat imediat în urma acestor cereri.
„Solicităm autorităților un termen de 2 ani pentru implementarea acestor măsuri. Costurile vor fi atât de mari, vor rămâne câteva hoteluri unde costurile sunt foarte mari și doar oamenii bogați și le vor putea permite, ceea ce nu este corect”, a declarat Katia Cicala, preşedintele Patronatului Furnizorilor Privaţi de Servicii Sociale (PFPSS).